**ส่วนที่ ๔ สรุปผล แนวทางการพัฒนา และความต้องการการช่วยเหลือ**

ผลการประเมินตนเองของสถานศึกษา ถือเป็นข้อมูลสารสนเทศสำคัญที่สถานศึกษาจะต้องนำไปวิเคราะห์ สังเคราะห์เพื่อสรุปนำไปสู่การเชื่อมโยงหรือสะท้อนภาพความสำเร็จกับแผนพัฒนาการจัดการศึกษาของสถานศึกษา (๓ - ๕ ปี) และนำไปใช้ในการวางแผนพัฒนาคุณภาพการศึกษาของสถานศึกษา ดังนั้น จากผลการดำเนินงานของสถานศึกษา สามารถสรุปผลการประเมินในภาพรวม จุดเด่น จุดควรพัฒนา ของแต่ละมาตรฐาน รวมถึงแนวทางการพัฒนาในอนาคตและความต้องการการช่วยเหลือ ดังนี้

**สรุปผลการประเมินในภาพรวม จุดเด่น จุดควรพัฒนา ของแต่ละมาตรฐาน**

| **จุดเด่น** | **จุดที่ควรพัฒนา** |
| --- | --- |
| **ด้านคุณภาพผู้เรียน**  ๑. ผู้เรียนมีผลสัมฤทธิ์ทางการเรียนสูงขึ้น มีผลการประเมินระดับชาติและระดับท้องถิ่นสูงขึ้นทุกกลุ่มสาระการเรียนรู้และนักเรียนกล้าแสดงออก ร่าเริงแจ่มใส สุขภาพกายแข็งแรง และเป็นผู้มีคุณธรรมจริยธรรมตามที่สถานศึกษากำหนด  ๒. ผู้เรียนอ่านหนังสือออกและอ่านคล่อง รวมทั้งสามารถเขียนเพื่อการสื่อสารได้ทุกคนสามารถ ใช้เทคโนโลยีในการแสวงหาความรู้ได้ด้วยตนเอง ส่งผลให้ผลสัมฤทธิ์ทางการเรียนของนักเรียน อยู่ในระดับ ดีเยี่ยม  ๓. มีคะแนนเฉลี่ยผลการทดสอบทางการศึกษาระดับชาติ (O-NET) สูงกว่าระดับชาติและมีคะแนนเฉลี่ยมากกว่าร้อยละ ๕๐ ทุกกลุ่มสาระฯ ที่มี การทดสอบและต่อเนื่องมาโดยตลอด  ๔. ผู้เรียนมีสุขภาพร่างกายแข็งแรงมีสมรรถภาพ ทางกายและน้ำหนักส่วนสูงตามเกณฑ์ มีระเบียบวินัยจนเป็นเอกลักษณ์ของสถานศึกษา เป็นที่ยอมรับของชุมชนโดยรอบในเรื่องความมีวินัย เคารพกฎกติกา ระเบียบของสังคม เช่น เข้าแถว ต่อคิวขึ้นรถโดยสารสาธารณะ เป็นต้น | **ด้านคุณภาพผู้เรียน**  - |
| **ด้านกระบวนการบริหารและการจัดการ ของผู้บริหารสถานศึกษา**  ๑. ผู้บริหารมีความตั้งใจ มีความมุ่งมั่นมีหลักการบริหาร และมีวิสัยทัศน์ที่ดีในการบริหารงาน สามารถเป็นแบบอย่างที่ดีในการทำงาน และคณะกรรมการสถานศึกษามีความตั้งใจ และมีความพร้อมในการปฏิบัติหน้าที่ตามบทบาท  ๒. โรงเรียนมีการบริหารและการจัดการอย่างเป็นระบบ โรงเรียนได้ใช้เทคนิคการประชุมที่หลากหลายวิธี เช่น การประชุมแบบมีส่วนร่วม การประชุมระดมสมอง การประชุมกลุ่ม เพื่อให้ทุกฝ่ายมีส่วนร่วมในการกำหนดวิสัยทัศน์ พันธกิจ เป้าหมายที่ชัดเจน มีการปรับแผนพัฒนาคุณภาพการจัดการศึกษาแผนปฏิบัติการประจำปีที่สอดคล้องกับผลการจัดการศึกษา สภาพปัญหา ความต้องการพัฒนา และนโยบายการปฏิรูปการศึกษา ที่มุ่งเน้นการพัฒนาให้ผู้เรียนมีคุณภาพตามมาตรฐานหลักสูตรของสถานศึกษา ครูผู้สอนสามารถจัดการเรียนรู้ได้อย่างมีคุณภาพ มีการดำเนินการนิเทศ กำกับ ติดตาม ประเมินผลการดำเนินงาน และจัดทำรายงานผลการจัดการศึกษา และโรงเรียนได้ใช้กระบวนวิจัยในการรวบรวมข้อมูลมาใช้เป็นฐานในการวางแผนพัฒนาคุณภาพสถานศึกษา | **ด้านกระบวนการบริหารและการจัดการ ของผู้บริหารสถานศึกษา**  ๑. ควรเปิดโอกาสให้ผู้ปกครองได้มีส่วนร่วมในการเสนอความคิดเห็นในการจัดการศึกษาเพื่อพัฒนาผู้เรียนมากขึ้น  ๒. ควรสร้างเครือข่ายความร่วมมือกับผู้มีส่วนเกี่ยวข้องในการจัดการศึกษาของโรงเรียนให้มีความเข้มแข็งมีส่วนร่วมรับผิดชอบต่อผลการจัดการศึกษา และการขับเคลื่อนคุณภาพการจัดการศึกษา |
| **ด้านกระบวนการเรียนการสอนที่เน้นผู้เรียน เป็นสำคัญ**  ๑. ครูพัฒนาตนเองอยู่เสมอ มีความตั้งใจมุ่งมั่น ในการปฏิบัติหน้าที่อย่างเต็มเวลาและความสามารถ  ๒. ครูจัดกิจกรรมให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง  ๓. ครูให้นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้  ๔. ครูจัดกิจกรรมให้นักเรียนเรียนรู้จากการคิด ได้ปฏิบัติจริงด้วยวิธีการและแหล่งเรียนรู้ที่หลากหลาย  ๕. ผลงานวิจัยในชั้นเรียนของครูทุกคนได้รับการตรวจประเมินและคำแนะนำจากคณะกรรมการวิจัย | **ด้านกระบวนการเรียนการสอนที่เน้นผู้เรียน เป็นสำคัญ**  ๑. ครูควรจัดกิจกรรมเน้นให้ผู้เรียนได้มีความสามารถในการคิดวิเคราะห์คิดสังเคราะห์อย่างหลากหลาย และใช้แหล่งเรียนรู้ในการพัฒนาตนเอง  ๒. ครูควรจัดกิจกรรมพัฒนาผู้เรียนในระดับชั้น ป.๑ - ป.๓ ให้สามารถนำเสนอ อภิปรายและแลกเปลี่ยนเรียนรู้อย่างสมเหตุสมผล และมีทักษะในการแก้ปัญหาตามสถานการณ์ได้อย่างเหมาะสม  ๓. ครูควรจัดกิจกรรมพัฒนาผู้เรียนในระดับชั้น  ม.๑- ม.๓ ให้มีพฤติกรรมทัศนคติที่ดีต่อความเป็นไทย ไม่หลงใหลกับค่านิยมต่างชาติจนเกิด การลอกเลียนแบบ ทำให้ลืมวัฒนธรรมอันดีงาม ของไทย  ๔. ครูควรจัดการเรียนการสอนด้วยวิธีการที่หลากหลาย สอดคล้องกับมาตรฐานการเรียนรู้ ตัวชี้วัดตามหลักสูตรการศึกษาขั้นพื้นฐาน และ ฝึกให้นักเรียนได้คิดวิเคราะห์หาความรู้จากแหล่งเรียนรู้ สื่อเทคโนโลยีให้มากขึ้น และพัฒนาสื่อ แหล่งเรียนรู้ จัดเตรียมห้องปฏิบัติการให้อยู่ในสภาพดีและพร้อมใช้งานเสมอ  ๕. ครูควรวัดและประเมินผลการเรียนรู้ของผู้เรียน ด้วยวิธีที่หลากหลายตามสภาพจริงสอดคล้องกับมาตรฐานการเรียนรู้ และธรรมชาติวิชา  ๖. ครูควรนำภูมิปัญญาท้องถิ่นให้เข้ามามีส่วนร่วม ในการจัดกิจกรรมให้นักเรียนได้เรียนรู้  ๗. ครูควรให้ข้อมูลย้อนกลับแก่นักเรียนทันทีเพื่อนักเรียนนำไปใช้พัฒนาตนเอง |
| **ด้านการประกันคุณภาพภายในที่มีประสิทธิผล**  โรงเรียนให้ความสำคัญกับการดำเนินงาน ประกันคุณภาพภายในของสถานศึกษาเน้นการสร้างความเข้าใจและให้ความรู้ด้านการประกันคุณภาพการศึกษากับคณะครู บุคลากรทุกฝ่ายที่เกี่ยวข้อง อย่างชัดเจน เป็นประโยชน์ในการพัฒนาคุณภาพการศึกษา การดำเนินงานประกันคุณภาพภายใน ของโรงเรียนเน้นการมีส่วนร่วมโดยดำเนินการ ในรูปของคณะกรรมการ สร้างวัฒนธรรมการประกันคุณภาพภายในของสถานศึกษาให้กับบุคคลที่เกี่ยวข้องทุกระดับ | **ด้านการประกันคุณภาพภายในที่มีประสิทธิผล**  ๑. สถานศึกษาจัดระบบให้ครูประเมินตนเอง รายบุคคลตามแผนพัฒนาตนเอง แต่ยังขาด การให้ข้อมูลย้อนกลับแก่ครูในการพัฒนาตนเอง ในการจัดกิจกรรมการเรียนรู้เพื่อยกระดับคุณภาพของนักเรียน  ๒. นักเรียนมีการประเมินตนเองในการเรียนรู้ แต่ ยังขาดการติดตาม ช่วยเหลือด้านการเรียนรู้ของนักเรียนเป็นรายคน |

**แนวทางการพัฒนาในอนาคต**

๑. การจัดกิจกรรมการเรียนรู้ที่เน้นการพัฒนาผู้เรียนเป็นรายบุคคลให้ชัดเจนขึ้น

๒. การส่งเสริมให้ครูเห็นความสำคัญของการจัดการเรียนรู้โดยเน้นผู้เรียนเป็นสำคัญการจัดทำการวิจัยในชั้นเรียนเพื่อพัฒนาผู้เรียนให้สามารถเรียนรู้ได้เต็มศักยภาพ

๓. การพัฒนาบุคลากรโดยส่งเข้ารับการอบรม แลกเปลี่ยนเรียนรู้ในงานที่ได้รับมอบหมาย ติดตามผลการนำไปใช้และผลที่เกิดกับผู้เรียนอย่างต่อเนื่อง

๔. การพัฒนาสถานศึกษาให้เป็นสังคมแห่งการเรียนรู้ของชุมชน

**ความต้องการและการช่วยเหลือ**

๑. การพัฒนาครูผู้สอนในการจัดกิจกรรมการเรียนรู้ ที่สอดคล้องกับการพัฒนาผู้เรียนในศตวรรษที่ ๒๑

๒. การสร้างข้อสอบที่สอดคล้องกับมาตรฐานการเรียนรู้ตามแนวทางของการประเมินO-NET และ PISA

๓. การจัดสรรครูผู้สอนให้ตรงตามวิชาเอกที่โรงเรียนมีความต้องการและจำเป็น